# KUULUTUS

Rakennus- ja ympäristölautakunnassa on vireillä seuraava lupahakemus:

**Revisol Oy** hakee ympäristönsuojelulain mukaista lupaa jätteiden ammattimaiselle käsittelylle kiinteistölle 536-26-12-1 osoitteessa Juhansuonkatu 11, 37150 Nokia. Toiminta käsittää kaupan ja teollisuuden sekalaisten jätteiden, puujätteiden sekä rakennus- ja purkujätteen vastaanottoa ja käsittelyä. Laitoksella käsitellään jätettä enintään 19 990 tonnia vuodessa.

Toiminta-ajat ovat pääsääntöisesti maanantaista perjantaihin klo 6.00–22.00 ja lauantaisin klo 7.00-18.00. Lähteviä kuormia noudetaan tarvittaessa myös arkisin yöaikaan klo 22.00-06.00.

Hakemus on nähtävänä Nokian kaupungin rakennusvalvontayksikössä (Harjukatu 21) kuulutusajan. Hakemusasiakirjat ovat luettavissa myös Nokian kaupungin verkkosivuilla hakusanalla ”vireillä olevat luvat”. Mahdolliset muistutukset on toimitettava kirjallisina kuulutusaikana 14.1.- 13.2.2019 Nokian kaupungin rakennus- ja ympäristölautakunnalle os. Harjukatu 21, 37100 Nokia.

Lisätietoja saa Nokian kaupungin ympäristönsuojeluyksiköstä puh. 040 779 9286.

Nokialla 14.1.2019

Rakennus- ja ympäristölautakunta